b'\n_START_ARTICLE_\nDaranj\n_START_PARAGRAPH_\nDaranj (ma\xc4\x91. Dar\xc3\xa1ny) je selo u ju\xc5\xbenoj Ma\xc4\x91arskoj._NEWLINE_Zauzima povr\xc5\xa1inu od 28,10 km \xc4\x8detvornih.\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 58\' 49" sjeverne zemljopisne \xc5\xa1irine i 17\xc2\xb0 35\' 7" isto\xc4\x8dne zemljopisne du\xc5\xbeine, 3,5 km sjeveroisto\xc4\x8dno od Drave i granice sa Republikom Hrvatskom. Najbli\xc5\xbee naselje u RH je Novi Gradac._NEWLINE_Bar\xc4\x8da je 7 km prema jugozapadu, I\xc5\xa1vandin je 2,5 km sjeverno-sjeveroisto\xc4\x8dno, Z\xc3\xa1dor je 4 km isto\xc4\x8dno-jugoisto\xc4\x8dno, Dombol (Dombov) je 2,5 km jugoisto\xc4\x8dno, Gardonja je 2 km ju\xc5\xbeno-jugoisto\xc4\x8dno, a Toma\xc5\xa1in je 2 km ju\xc5\xbeno-jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada Bar\xc4\x8danskoj mikroregiji u \xc5\xa0omo\xc4\x91skoj \xc5\xbeupaniji. Po\xc5\xa1tanski broj je 7988._NEWLINE_U ovom selu djeluje jedinica hrvatske manjinske samouprave.\n_START_SECTION_\nPovijest\n_START_PARAGRAPH_\nPrvi pisani dokumenti spominju Dar\xc3\xa1ny 1437., kad ga se darovali obitelji Marczali. Vjerojatno je da je Dar\xc3\xa1ny postojao i prije. Ime \xc5\xbeupe u obliku Daron se spominje 1455., prigodom posve\xc4\x87ivanja crkve sv. Ivana Krstitelja._NEWLINE_Za vrijeme turske vlasti su porezni popisi (defteri) zabilje\xc5\xbeili 30 odnosno 56 ku\xc4\x87a._NEWLINE_Selo je pripadalo plemi\xc4\x87ima N\xc3\xa1dasdyjima, a kasnije Sz\xc3\xa9chenyijima._NEWLINE_Prvi Hrvat koji se naselio u Daranj je do\xc5\xa1ao u godinama ne\xc5\xa1to prije po\xc4\x8detka Drugoga svjetskog rata. Daranj je bio selo ma\xc4\x91arskog stanovni\xc5\xa1tva uglavnom kalvinisti\xc4\x8dke vjere.\n_START_SECTION_\nPromet\n_START_PARAGRAPH_\nKroz Dar\xc3\xa1ny prolazi dr\xc5\xbeavna cestovna prometnica br. 6. Kroz selo prolazi \xc5\xbeeljezni\xc4\x8dka prometnica Velika Kani\xc5\xbea \xe2\x80\x93 Pe\xc4\x8duh. 1 km ju\xc5\xbeno od sela prolazi \xc5\xbeeljezni\xc4\x8dka pruga Bar\xc4\x8da \xe2\x80\x93 Viljan. U selu je \xc5\xbeeljezni\xc4\x8dka postaja, a postaja na udaljenoj pruzi Bar\xc4\x8da \xe2\x80\x93 Viljan tako\xc4\x91er nosi ime ovog sela.\n_START_SECTION_\nGospodarstvo\n_START_PARAGRAPH_\nDaranj je poznato lovi\xc5\xa1te. Kroz povijest su obli\xc5\xbenje velike \xc5\xa1ume su izvorom daranjskih prihoda. Stani\xc5\xa1tem su brojnih za\xc5\xa1ti\xc4\x87enih \xc5\xbeivotinjskih vrsta.\n_START_SECTION_\nStanovni\xc5\xa1tvo\n_START_PARAGRAPH_\nDaranj ima 1019 stanovnika (2001.). Ma\xc4\x91ari su ve\xc4\x87ina. Romi \xc4\x8dine 4%, Hrvati \xc4\x8dine 1,3%, Nijemci \xc4\x8dine 0,4%, nepoznate nacionalnosti i onih koji su se odbili nacionalno izjasniti je 14% te ostali. Rimokatolika je 43,5%, kalvinista je 28,1%, luterana 0,6%, grkokatolika 0,3% te ostalih.'